நாகூரில் உள்ள பாதுஷா சாகிபு ஆண்டவர் தர்கா புகழ்பெற்ற தர்காக்களுள் ஒன்றாக விளங்குகிறது. எண்ணற்ற மகிமைகளைக் கொண்ட இந்த தர்காவில் ஆண்டுதோறும் கந்தூரி விழா சிறப்பாகக் கொண்டாடப்படுவது வழக்கம். இதன்படி, 460-ஆம் ஆண்டு கந்தூரி விழா பிப். 28- ஆம் தேதி புனித கொடியேற்றத்துடன் தொடங்கப்படுகிறது. இதையொட்டி, தர்காவின் மனோராக்களில் கொடிமரம் ஏற்றும் நிகழ்ச்சி சனிக்கிழமை நடைபெற்றது. சனிக்கிழமை காலை 5.30 மணிக்கு பாரம்பரிய முறைப்படி வழிபாடுகள் மேற்கொள்ளப்பட்டு, தர்காவின் 5 மனோராக்களிலும் கொடிமரம் ஏற்றப்பட்டது.